安道尔

安道尔公国（加泰罗尼亚语：，标准个名称为安道拉亲王国），袖珍国家之一，西南欧个內陸亲王国，来勒比利牛斯山脉个东南部，挨牢法国搭西班牙。安道尔个旅遊業邪气发达，也是避稅天堂，是全球壽命第四长个國家。国际代码是AD。

 国旗搭国徽 

 国旗 

安道尔个国旗为长方形，长宽比3：2。此旗来勒1866年正式确立个。高头有蓝、黄、红三个竖长方形，中央有安道尔个国徽。其中蓝色搭红色也是安道尔个邻国法国旗帜上个颜色，黄色与红色也是安道尔个邻国西班牙旗帜上个颜色。安道尔公国搭其邻国法国与西班牙拥有着密切的关系，国旗正好反映这一点。

 国徽 

安道尔国徽体现出伊拉受法国搭西班牙双重保护个地位，国徽中心是一个分成四分个盾徽：左上角个白地高头有一顶金颜色主教冠搭一柄主教权杖，这是西班牙乌盖尔地方主教个标志；左下角个金地高头有四道红色竖条，代表西班牙个加泰罗尼亚自治区， 伊是安道尔风俗及语言个发源地；右下角有黄牛，是当地家族个纹徽；右上角个金地高头有三道红色竖条，这是安道尔最初个保护人福伊克斯伯爵个纹徽。国徽底部有安道尔人个箴言：“团结等于力道”。

 历史 
安道尔公国来勒西班牙搭法国當中，是个小国。全国平均海拔有1100多米，是欧洲地势顶高个国家。国土总面积有468平方公里。迭个小公国有1100多年历史。来勒公元9世纪个辰光，法国人为抵挡回教徒，来勒比利牛斯山边浪向建立交关小个缓冲国，安道尔也是当中个一个。13世纪之前，法国搭阿拉贡王国为安道尔问题经常发生冲突。1278年和约后，两个国家共同享有对安道尔个宗教主权。法国拿到行政统治权，阿拉贡拿到宗教权，两边侪有权派自家个代表，收象征性个贡金。从迭个辰光开始，安道尔一直让阿拉贡个地方主教搭法国统治者一道统治，国内政治稳定。来勒每趟大战争辰光，安道尔侪保持中立，所以700年以来，弗曾发生战争。

一战辰光，安道尔响应法国个号召，也向德意志帝国宣战，弗过弗曾派出军队。1933年，法国占领安道尔，来勒之后个西班牙内战当中，法军一直蹲勒安道尔观察情况。

 宗教 

安道尔是一个典型个天主教国家，全国90%个人口信仰天主教。

分类:欧洲国家
*